Κατσικάκι με ντομάτα και πατάτες από την Πόλη
Κατσικάκι με ντομάτα και πατάτες από την Πόλη μια εύκολη και πολύ νόστιμη συνταγή, είναι ένα φαγητό που μαγειρεύεται μόνο του.
1 μπούτι και 1 χεράκι από κατσίκι (3-3½ κιλά συνολικό βάρος), κομμένα σε 3-4 κομμάτια, 1 ½-2 κιλά πατάτες, καθαρισμένες και κομμένες κυδωνάτες, 600 γρ. ντοματάκια κονσέρβα, πολτοποιημένα, 2 πιπεριές κέρατο, ψιλοκομμένες, 4 σκελίδες σκόρδου, κομμένες σε φέτες + 1 ακόμη, λιωμένη, 2 κουτ. σούπας δεντρολίβανο φρέσκο, ψιλοκομμένο, ή 1 κουτ. σούπας ξερό, καλά κοπανισμένο, 30 ml ελαιόλαδο, αλάτι, φρεσκοτριμμένο πιπέρι
Προθερμαίνουμε τον φούρνο στους 190° C.Πλένουμε και σκουπίζουμε καλά το κρέας. Με ένα μυτερό μαχαίρι κάνουμε τομές σε διάφορα σημεία του, βάζουμε μέσα τις φέτες σκόρδου και αλατοπιπερώνουμε.Σε ένα μπολ βάζουμε τις πατάτες, αλατοπίπερο, τη μία λιωμένη σκελίδα σκόρδου, τις πιπεριές, το λάδι, τα μισά πολτοποιημένα ντοματάκια και το δεντρολίβανο και ανακατεύουμε καλά.Σε ένα ταψί τακτοποιούμε το κρέας και το μείγμα με τις πατάτες, περιχύνουμε με την υπόλοιπη ντομάτα και 500 ml νερό και ψήνουμε για περίπου 30 λεπτά. Χαμηλώνουμε τη φωτιά στους 170° C και συνεχίζουμε το ψήσιμο για άλλη 1½ ώρα, μέχρι να μαλακώσουν καλά και το κρέας και οι πατάτες και να μείνει το φαγητό με τη σάλτσα του.Παρακολουθούμε κάθε τόσο τα υγρά του ταψιού και προσθέτουμε λίγο ζεστό νερό, αν χρειαστεί.
Κατσίκι,Ντομάτα,Πατάτες